stanford-oval/wikipedia huggingface dataset:
Geisha (suklaa)

Geisha-suklaata.
Geisha on Fazerin valmistama suklaa, jota myydään suklaalevynä, suklaapatukkana ja konvehteina. Geisha-suklaassa on japonais-hasselpähkinätäytettä maitosuklaasta tehdyn kuoren sisällä.
Geisha-suklaan valmistaminen aloitettiin vuonna 1962. Peter Fazer oli ihastunut Karl Fazer Caféssa Kluuvikadulla valmistettuun Japonica-nimiseen leivokseen. Hän pyysi tuotekehitystä kokeilemaan tätä täytettä yhdessä maitosuklaan kanssa.
Geisha-nimi ja vaaleanpunainen väri lainattiin tuotteelle Fazerin Parhain -pussin makeiselta, joka sai uuden nimen Tokyo. Japani toimi uutuustuotteen inspiraationa tuolloin ajankohtaisten Tokion olympialaisten kautta, joihin Peter Fazer osallistui itsekin lajinaan purjehdus.
Vuonna 2006 Geishan pakkausta uudistettiin niin, että tunnusomainen geisha-kuva-aihe (tarkemmin maiko, harjoittelijageisha) jätettiin pois ja kirjasinta vaihdettiin.
Vuonna 2020 Fazer on ilmoittanut harkitsevansa tuotteen nimen vaihtamista.
Aiheesta muualla

Oulun Suklaayhdistyksen arviot Geishasta (Arkistoitu – Internet Archive)
http://www.fazer.fi/tuotteet-ja-asiakaspalvelu/tuotemerkit/geisha/ (Arkistoitu – Internet Archive)
The Beatles (albumi)

| The Beatles The Beatles |
| --- | --- | --- |

Studioalbumin tiedot
 Äänitetty : 30. toukokuuta – 14. lokakuuta 1968
 Julkaistu: 22. marraskuuta 1968 (Britannia)
 Tuottaja(t): George Martin Chris Thomas
 Tyylilaji: poprock, rock, psykedeelinen rock, bluesrock, taiderock, hard rock, folkrock
 Kesto: 93.43
 Levy-yhtiö: Apple, Parlophone, Capitol
The Beatlesin muut julkaisut
| Magical Mystery Tour 1967 | The Beatles 1968 | Yellow Submarine 1969 |
The Beatles on The Beatlesin vuonna 1968 julkaistu kaksoisalbumi, joka on yhtyeen menestyneimpiä ja arvostetuimpia. Albumi tunnetaan epävirallisesti myös nimellä The White Album (Valkoinen albumi) tai The White Double (Valkoinen tupla), koska sille ei annettu mitään varsinaista nimeä, ja sen etukansi on täysin valkoinen lukuun ottamatta pientä ”The Beatles” -tekstiä. Vanhoissa LP:issä ja varhaisissa CD-painoksissa oli lisäksi painosnumero.
Albumille on enemmän kuin millekään muulle The Beatlesin albumille ominaista musiikillisten tyylilajien suuri vaihtelevuus. Kappaleiden tyylit vaihtelevat raskaista rockmelodioista akustisiin balladeihin, kantrimusiikista bluesiin ja jazzpastisseista kokeelliseen avantgardeen. Albumia on myös kritisoitu neljän muusikon sooloalbumiksi.
Albumi sisältää useita Beatles-klassikoita, kuten ”Back in the U.S.S.R.”, ”Dear Prudence”, ”Helter Skelter”, ”While My Guitar Gently Weeps”, ”Birthday”, ”Happiness Is a Warm Gun” ja ”Blackbird”. George Harrisonin säveltämä ”While My Guitar Gently Weeps” on tunnettu myös siitä, että kappaleen kitarasoolot soitti Harrisonin pyynnöstä Eric Clapton.
Historia

Beatlesin tuottaja George Martin ei pitänyt tupla-albumikonseptista, vaan olisi toivonut yhtyeen tekevän tiiviin Revolver-levyn kaltaisen albumin. Anthology-dokumenttisarjassa Ringo Starr kertoi olevansa samaa mieltä, ja että hänen mielestään kappaleet olisi pitänyt julkaista kahdella erillisellä albumilla. Albumi julkaistiin kuitenkin tuplana, ja syynä tähän lienee yhtyeen aikaisemmin vuonna 1968 Intiassa viettämä kevät, jonka aikana uutta materiaalia syntyi runsaasti. George Harrisonilta mukana on neljä kappaletta, joka on Harrisonin suurin määrä yhdellä julkaisulla. Levyllä on myös yksi Ringo Starrin sävellys ”Don’t Pass Me By”, joka on ensimmäinen kahdesta Beatles-levyllä koskaan julkaistusta Ringo Starrin sävellyksistä (toinen on Abbey Road -albumin kappale ”Octopus’s Garden”).
Albumin levytyssessioiden aikana jäsenten väliset jännitteet kärjistyivät, eikä John Lennonin uuden naisystävän Yoko Onon jatkuva läsnäolo helpottanut tilannetta. Albumilla on huomattava määrä raitoja, joihin koko yhtye ei osallistu. Esimerkiksi kappaleet ”Wild Honey Pie”, ”Martha My Dear”, ”Blackbird” ja ”Mother Nature’s Son” Paul McCartney levytti yksin ilman kenenkään muun yhtyeen jäsenen apua. John Lennon toimi vastaavalla tavalla kappaleessa ”Julia”. Ringo puolestaan jätti yhtyeen kesken sessioiden kyllästyttyään ilmapiirin kireyteen. Tänä aikana yhtye levytti kappaleet ”Back in the U.S.S.R.” ja ”Dear Prudence”. Rummutuksesta vastasi Paul McCartney. Ringo palasi kahden viikon tauon jälkeen studioon löytäen rumpusettinsä tervetulotoivotuksella ja kukilla koristeltuna. Albumin päätösraidan ”Good Night”, jonka John Lennon sävelsi pojalleen Julianille hyvänyöntoivotukseksi, lauloi Ringo ilman muita, säestyksestä vastasi George Martinin johtama viihdeorkesteri.
Albumin sessioiden lomassa nauhoitettiin myös muita kappaleita, jotka jätettiin pois albumilta. Osa niistä, kuten Lennonin ”What’s the New Mary Jane” tai Harrisonin ”Not Guilty” julkaistiin myöhemmin Anthology-sarjan osina. Beatlesin kaikkien aikojen menestynein single ”Hey Jude/Revolution” (raskaampi ja nopeatempoisempi versio albumin kappaleesta ”Revolution 1”) levytettiin White Albumin tekemisen lomassa. ”Hey Judea” ei kuitenkaan missään vaiheessa suunniteltu White Albumille.
Albumi on kerännyt myös negatiivista julkisuutta kulttijohtaja Charles Mansonin väitettyä saaneensa levystä inspiraatiota.
Kappaleet

Kaikkien kappaleiden tekijät ovat Lennon/McCartney, ellei toisin mainittu.
Kappaleet > 1 A -puoli

Back in the U.S.S.R. – 2:43
Dear Prudence – 3:56
Glass Onion – 2:17
Ob-La-Di, Ob-La-Da – 3:08
Wild Honey Pie – 0:52
The Continuing Story of Bungalow Bill – 3:13
While My Guitar Gently Weeps (Harrison) – 4:45
Happiness Is a Warm Gun – 2:43
Kappaleet > 1 B -puoli

Martha My Dear – 2:28
I’m So Tired – 2:03
Blackbird – 2:18
Piggies (Harrison) – 2:04
Rocky Raccoon – 3:32
Don’t Pass Me By (Starr) – 3:50
Why Don’t We Do It in the Road? – 1:40
I Will – 1:45
Julia – 2:54
Kappaleet > 2 A -puoli

Birthday – 2:42
Yer Blues – 4:00
Mother Nature’s Son – 2:47
Everybody’s Got Something to Hide Except Me and My Monkey – 2:24
Sexy Sadie – 3:15
Helter Skelter – 4:29
Long, Long, Long (Harrison) – 3:03
Kappaleet > 2 B -puoli

Revolution 1 – 4:15
Honey Pie – 2:40
Savoy Truffle (Harrison) – 2:54
Cry Baby Cry – 3:02
Revolution 9 – 8:13
Good Night – 3:11
Kokoonpano > The Beatles

John Lennon – pää-ja taustalaulut; akustinen, komppi-ja soolokitara; bassokitara; piano; Hammond-urut; harmoni; Mellotron; harmonikka; tenorisaksofoni; rummut, perkussio ja kädentaputukset; ääni- ja nauhaefektit
Paul McCartney – pää - ja taustalaulut; bassokitara; akustinen- ja sähkökitara; piano, Hammond-urut; perkussio ja kädentaputukset; rummut kappaleilla ”Back in the U.S.S.R.”, ”Dear Prudence”, ”Wild Honey Pie” ja ”Martha My Dear”); nokkahuilu; flyygelitorvi
George Harrison – pää- ja taustalaulut; soolo-, komppi- ja akustinen kitara, basso; Hammond-urut (kappaleella ”While My Guitar Gently Weeps”); rummut; perkussio ja kädentaputukset; ääniefektit
Ringo Starr – rummut ja perkussio; piano ja kulkuset kappaleella ”Don’t Pass Me By”; päälaulu kappaleilla ”Don’t Pass Me By” ja ”Good Night”
Kokoonpano > Vierailevat muusikot

Eric Clapton – soolokitara kappaleella ”While My Guitar Gently Weeps”
Mal Evans – taustalaulu kappaleella ”Birthday”, kädentaputukset, trumpetti kappaleella ”Helter Skelter”
Jack Fallon – viulu kappaleella ”Don’t Pass Me By”
Pattie Harrison – taustalaulu kappaleella ”Birthday”
Jackie Lomax – taustalaulu kappaleella ”Dear Prudence”
Maureen Starkey – taustalaulu kappaleella ”The Continuing Story of Bungalow Bill”
Yoko Ono – taustalaulu kappaleilla ”The Continuing Story of Bungalow Bill” ja ”Birthday”, ääniefektit ja nauhaefektit kappaleella ”Revolution 9”
Kokoonpano > Tuotanto

Geoff Emerick – ääniteknikko, puhe kappaleella ”Revolution 9”
George Martin – johtava tuottaja; jousi-, torvi- ja orkesterisovitukset ja johtaminen; piano kappaleella ”Rocky Raccoon”
Ken Scott – ääniteknikko ja miksaaja
Barry Sheffield – ääniteknikko (Trident Studio)
Chris Thomas – tuottaja; piano, koskettimet, mellotroni, urku- ja saksofonisovitukset kappaleella ”Savoy Truffle”
Tony Costanza

Tony Costanza (2. heinäkuuta 1968 – 4. elokuuta 2020) oli yhdysvaltalainen rumpali. Hänet tunnettiin parhaiten metalliyhtye Machine Headin alkuperäisrumpalina. Costanza soitti Machine Headissa sen perustamisesta, 1991, lähtien vuoteen 1993 asti.
Ura

Costanza harjoitteli rumpujen soittoa jazz-rumpali Irv Klugerin opissa. Costanzan lempirumpaleita olivat mm. Dave Lombardo, Gene Hoglan sekä Terry Bozzio.
Ura > Machine Head

Costanza esiintyi Machine Headin kanssa kahdesti. Ensimmäinen esiintyminen oli Kalifornian Oaklandissa kotibileissä ja toinen oli ns. ensimmäinen "oikea" Machine Headin keikka Las Vegasissa 29. elokuuta 1992.
Vuonna 1993 Costanza lähti yhtyeestä todeten, ettei kykene soittamaan tarpeeksi hyvin Machine Headin musiikkia, eritoten tuplabasarilla soitettavia kohtia.
Costanza kirjoitti rumpuraidat seitsemään (A Thousand Lies, The Rage to Overcome, Death Church, A Nation on Fire, Blood for Blood, I'm Your God Now sekä Block) debyyttialbumi Burn My Eyesin kappaleeseen. Hänen soittoaan ei kuitenkaan kuulla debyyttialbumilla, sillä hänen tilalleen tullut Chris Kontos äänitti rumpuraidat.
Kuolema

Costanza kuoli nukkuessaan 4. elokuuta 2020, ollessaan 52-vuotias. Virallista kuolinsyytä ei ole kerrottu.
Diskografia

Papsmear
Fear & Loathing in Las Vegas (Demo) (1986)
Lunch for the P.M.R.C. (Demo)
Machine Head
Nimetön demo (1993)
Crowbar
Sonic Express in Its Purest Form (2001, Spitfire Records)
Grant Bowler

Grant Bowler
Grant Bowler (s. 18. heinäkuuta 1968) on näyttelijä, joka tunnetaan parhaiten monista televisiorooleistaan Australiassa ja Uudessa-Seelannissa.
Bowler syntyi Uudessa-Seelannissa ja muutti Australiaan nuorella iällä. Hänen perheensä muutti ensin Sydneyyn, sitten Perthiin ja asettui lopulta asumaan Brisbaneen Bowlerin ollessa viisivuotias. Hän valmistui vuonna 1991.
Tulikääpiöahven

| Tulikääpiöahven |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Cichliformes
Heimo::  Kirjoahvenet Cichlidae
Suku::  Apistogramma
Laji::  hongsloi
Kaksiosainen nimi
 Apistogramma hongsloi  Kullander, 1979 
Katso myös
   Tulikääpiöahven Commonsissa 
Infobox OKNimi-testi OKIUCN-testi OK: 
Tulikääpiöahven (Apistogramma hongsloi) on pieni, värikäs kirjoahventen (Cichlidae) heimoon kuuluva kalalaji.
Koko ja ulkonäkö

Tulikääpiöahven jää noin seitsemän senttiä pitkäksi, naaras vielä pienemmäksi.
Alkuperä

Tulikääpiöahvenet ovat kotoisin Kolumbian itäosista.
Käyttäytyminen ja lisääntyminen

Tulikääpiöahven ei perusta haaremeita. Vanhemmat kasvattavat poikaset yhdessä.
Vesiolot ja ravinto

Tulikääpiöahvenen värit pysyvät hyvinä, kun se syö monipuolista lihapitoista ruokaa johon kuuluu vesikirppuja. Sopiva pH on 5,5–6.
Aiheesta muualla

Suomalaisen harrastajan kuvasarja (Arkistoitu – Internet Archive)
Granroth

Granroth on muun muassa seuraavien suomalaisten henkilöiden sukunimi:
Arno Granroth (1909–1989), viulisti
Artto Granroth (1914–1987), sellotaiteilija
August Alexander Granroth (1848–1892), merikapteeni ja talvimerenkulun kehittäjä
Benedictus Granroth (k. 1715), pappi ja lintutieteilijä
Henrik Granroth (1744–1813), maanviljelijä ja valtiopäivämies
Karl Granroth (1895–1918), jääkärivänrikki
Sylva Huttunen, o.s. Granroth (1905–1994), kirjailija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Frosta

Frosta on Norjan kunta Trøndelagin läänissä. Se sijaitsee niemimaalla, joka pistää Trondheiminvuonoon itse päävuonon ja Åsenvuonon väliin. Idässä kunnan rajanaapurina on Levanger.
Frosta oli keskiajalla yksi Norjan neljästä käräjäpaikasta. Kunnan vaakuna viittaa Frostatingetin sinettiin, jossa oli kuvattuna Maunu VI Lainparantaja liljasauvan kanssa. Keskiaikaisista käräjistä muistuttaa Frostatingin laamanninoikeuden nimi.
Media

Paikallislehti Frostingen ilmestyy torstaisin.
Kuvia

Keskiaikaisten Frostatinget-käräjien muistokivi
Evenhusin kalliopiirrokset
Tautran luostarin rauniot
Logtunin kirkko
Frostan kirkko
Aiheesta muualla

Kuvia tai muita tiedostoja aiheesta Frosta Wikimedia Commonsissa
Trøndelagin läänin kunnat
Flatanger
Frosta
Frøya
Grong
Heim
Hitra
Holtålen
Høylandet
Inderøy
Indre Fosen
Leka
Levanger
Lierne
Malvik
Melhus
Meråker
Midtre Gauldal
Namsos
Namsskogan
Nærøysund
Oppdal
Orkland
Osen
Overhalla
Rennebu
Rindal
Røros
Røyrvik
Selbu
Skaun
Snåsa
Steinkjer
Stjørdal
Trondheim
Tydal
Verdal
Ørland
Åfjord
Norjan läänit | Norja
Glemsfordin rautatieasema

Glemsfordin rautatieasema oli rautatieasema Stour Valley Railwayn varrella Glemsfordissa, Suffolkissa. Se oli käytössä vuosina 1865–1967.
Asema avattiin vuonna 1865. Ensimmäisen kerran se mainittiin aikatauluissa kuitenkin vasta seuraavana vuonna. Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Glemsfordin asema suljettiin samana päivänä.
Asemarakennus, rahtivaja ja tasoristeysvahdin asunto ovat jäljellä, yksityisasunnoiksi muutettuina. Laiturit ja muut rakennukset sen sijaan on purettu.
Tullikamarilla

| Tullikamarilla Pojat |
| --- | --- | --- |

EP-levyn tiedot
 Äänitetty : 15. lokakuuta 2001, Tullikamari, Tampere
 Julkaistu: huhtikuu 2002
 Formaatti: 7" vinyyli
 Tyylilaji: ramopunk
 Kesto: 07.10
 Levy-yhtiö: Woimasointu
Poikien muut julkaisut
| Parhaat biisit ja paras mahdollinen show 1997 | Tullikamarilla 2002 | Palaa 2003 |
Tullikamarilla on ramopunk-yhtye Poikien live-EP, joka julkaistiin huhtikuussa 2002. Äänitteen kappaleet nauhoitettiin Tullikamarin kulttuurikeskuksessa 15. lokakuuta 2001.
Albumin takakannessa on teksti ”nauhoitettu suoraan kahdelle raidalle 7 minuutissa ja 10 sekunnissa”.
Kappaleet

Teinimeininkiä – 2.47
Punkkari – 2.35
Synkkää kuolemaa – 1.48
Kokoonpano

Miika Söderholm – laulu, kitara, kansikuva
Mikko Holmström – kitara
Pantse Haapio – basso
Make Virtanen – rummut
Marko Kantola – kosketinsoitin
Kokoonpano > Tuotanto

Timo Huovinen – äänittäjä
J-P Laitio – valokuvat
Aiheesta muualla

Tullikamarilla finnmusic.net -sivustolla
Golf Casino

Golf Casino oli Helsingissä Munkkiniemessä 1930-luvulla toiminut ravintola, jonka omistivat kauppaneuvos Jorma Soiro ja johtaja Ilmari Lehtinen. Ravintolarakennus oli rakennettu alunperin luultavasti 1928 mutta sitä laajennettiin ja se muutettiin funkkistyyliseksi vuonna 1932, suunnittelijana oli arkkitehti Paavo Riihimäki. Kaksikerroksinen ravintolarakennus vaurioitui tulipalossa helmikuussa 1941. Sen paikalle Uimarinpolku 10:een valmistui 1945 kolmikerroksinen asuinkerrostalo, jonka suunnitteli arkkitehti Bertel Liljequist.
Ravintolassa järjestettiin 1930-luvulla kauneuskilpailuita. Ester Toivonen valittiin vuonna 1933 Golf Casinolla kauneuskuningattareksi.
Aiheesta muualla

Munkkiniemen Golf-Kasino, valokuva kesäkuulta 1934, Museovirasto, Historian kuvakokoelma, Valokuvaamo Pietisen kokoelma (Finna)
Ilmavalokuva vuodelta 1934. Helsinki, Munkkiniemi, Golf-kasino, Kulttuurisampo
Ruokalistoja : Golf Casino (1939), Kansalliskirjasto, Doria
Genius Sonority

| Genius Sonority |
| --- | --- |

Tunnuslause:  ”Wow” for you
Perustettu:  2002
Toimitusjohtaja:  Manabu Yamana
Kotipaikka:  Tokio
Kotisivu:  geniussonority.jp
Infobox OKVirheellinen NIMI-arvo: 
Genius Sonority on videopelejä tekevä yritys. Sen pääasialliset asiakkaat ovat Nintendo, The Pokémon Company ja Square Enix.
Yhtiö perustettiin kesäkuussa 2002. Se on toiminut aina Tokiossa: aluksi Chūōn Nihonbashissa, 2005–2010 Chiyodan Kanda-Sudachōssa ja vuodesta 2010 lähtien Chūōn Higashi-Nihonbashissa. Yrityksen johtaja on Manabu Yamana. Yrityksen suurimmat omistajat ovat Yamana, Nintendo ja The Pokémon Company.
Yrityksen tunnuslause on ”Wow” for you.
Pelit

Genius Sonorityn kehittämät pelit:
Pokémon Colosseum (Nintendo GameCube, 2003)
Pokémon XD: Gale of Darkness (GameCube, 2005)
Pokémon Trozei (Nintendo DS, 2005)
Pokémon Battle Revolution (Wii, 2006)
Dragon Quest Swords: The Masked Queen and the Tower of Mirrors (Wii, 2007)
Tinker Bell (DS, 2008)
Battle and Get! Pokémon Typing DS (DS, 2011)
The Denpa Men (Nintendo eShop, 2012)
The Denpa Men 2 (Nintendo eShop, 2012)
The Denpa Men 3 (Nintendo eShop, 2013)
Gerhard Herzberg

| Gerhard Herzberg |
| --- | --- |

Henkilötiedot
Syntynyt: 25. joulukuuta 1904 Hampuri, Saksa
Kuollut: 3. maaliskuuta 1999 (94 vuotta) Ottawa, Kanada
Kansalaisuus:   Länsi-Saksa
Koulutus ja ura
Väitöstyön ohjaaja:  Hans Rau
Instituutti:  Carletonin yliopisto  Saskatchewanin yliopisto
Tutkimusalue:  Kemia, fysiikka
Tunnetut työt:  Molekyylirakenteen spektroskooppinen tutkimus
Palkinnot:   Nobelin kemianpalkinto (1971) Order of Canada
Gerhard Herzberg PC, CC, FRSC, FRS, (25. joulukuuta 1904 Hampuri – 3. maaliskuuta 1999 Ottawa) oli saksalainen fyysikko ja fysikaalinen kemisti. Hän sai Nobelin kemianpalkinnon vuonna 1971 molekyylien rakenteiden spektroskooppisesta tutkimuksesta.
Herzberg joutui pakenemaan Saksasta Kanadaan vuonna 1935. Hänen päätyönsä koskivat atomien ja molekyylien spektroskopiaa. Hän on tunnettu tekniikoistaan selvittää kaksi- tai useampiosaisten molekyylien ja vapaiden radikaalien tutkimisesta. Herzberg toimi useissa yliopistoissa niin Kanadassa kuin Euroopassakin.
Herzberg sai töistään lukuisia kunnianosoituksia mm. vuonna 1968 hänelle myönnettiin huomattava kunniamerkki, Order of Canada -mitali.
Aiheesta muualla

Herzbergin elämäkerta Nobel-säätiön sivuilla
Gisela (Ludvig Hurskaan tytär)

| Gisela |
| --- | --- |

Henkilötiedot
Syntynyt: 819–822
Kuollut: n. 874 Cysoing
Lapset:  Eberhard Engeltrude Unruoch III Rudolf Berengar I Adalhard Alpais Heilwig Gisela Judith
Gisela (ransk. Gisèle) (n. 819–822 – n. 874) oli prinsessa ja Friulin markiisitar.
Gisela frankkien kuningas Ludvig Hurskaan ja hänen toisen vaimonsa Judith Baijerilaisen tytär. Hänen veljensä oli frankkien kuningas Kaarle Kaljupää. Gisela avioitui Friulin markiisi Eberhard Friulilaisen kanssa. Hän toi myötäjäisinä 8 000 hehtaarin tilan Cysoingista, jonne he perustivat Saint-Calixten luostarin. Eberhard ja Gisela saivat kymmenen lasta.
Aiheesta muualla

Kuvia tai muita tiedostoja aiheesta Gisela (Ludvig Hurskaan tytär) Wikimedia Commonsissa
Genkain ydinvoimalaitos

| Genkain ydinvoimalaitos |
| --- | --- |

Tyyppi:  Ydinvoimala
Polttoaine:  Uraani ja MOX
Teho:  2 919 MW
Omistaja:  Kyushu Electric Power Company
Sijainti:  Genkai, Sagan prefektuuri, Japani
Koordinaatit:  33°30′56″N, 129°50′14″E
Genkain ydinvoimalaitos (jap. 玄海原子力発電所, Genkai genshiryoku hatsudensho) on Japanissa Sagan prefektuurissa sijaitseva ydinvoimalaitos.
Genkain ydinvoimala oli ensimmäinen, jossa reaktoreita käynnistettiin neljä vuotta Fukushiman ydinvoimalaonnettomuuden jälkeen.
Reaktorit

Ydinvoimalassa on seuraavat reaktorit:
| Nimi | Reaktorityyppi | Teho | Polttoaine | Käyttöönottovuosi | Käytöstäpoistovuosi |
| --- | --- | --- | --- | --- | --- |
| Genkai - 1 | PWR | 559 MW | - | 1975 | 2015 |
| Genkai - 2 | PWR | 559 MW | - | 1981 | 2019 |
| Genkai - 3 | PWR | 1 180 MW | MOX | 1994 | Käytössä |
| Genkai - 4 | PWR | 1 180 MW | Uraani | 1997 | Käytössä |
Kolmosreaktorissa voidaan käyttää polttoaineena myös uraani-plutoniumseosta.
Galaxy (yhtye)

Galaxy on suomalais-senegalilainen yhtye, joka soittaa senegalilaiseen mbalax-musiikkiin perustuvaa populaarimusiikkia. Yhtye koostuu pääasiassa senegalilaisista maahanmuuttajamuusikoista. Musiikissa on vaikutteita senegalilaisen musiikin lisäksi muun muassa salsasta, reggaesta ja bolerosta. Pääasiassa ovat silti länsiafrikkalaiset sabar-, tama-  ja djemberummuilla tuotettavat rytmit. Koko Mbalax-musiikki perustuu aika pitkälti improvisoinnille, vaikka rytmikuviot ovatkin perinteisiä ja soitto kurinalaista.
Musiikki on rytmikästä ja tanssittavaa ja se on saavuttanut suurta suosiota Senegalin ja Suomen lisäksi mm. Ruotsissa ja Virossa. Yhtye vierailee lähes joka talvi toisessa kotimaassaan Senegalissa.
Galaxya pidetään yhtenä Euroopan korkeatasoisimpana afrikkalaisyhtyeenä. Yhtye aloitti Suomessa vuonna 1992. Yhtyeen alkuna oli Hasse Wallin perustama Asamaan-yhtye, joka aloitti jo 1980-luvun lopulla senegalilaisen populaarimusiikin esittämisen.
Alkuaikojen jäsenistä Rane Diallo on ollut mukana Youssou N'Dourin kuuluisassa  Super Etoile De Dakar -bändissä. Eräs Asamaanin alkuperäisjäsenistä, senegalilainen Badu Ndjay käytännössä myös perusti Youssou N'dourin yhtyeen ennen Suomeen muuttoaan.
Yhtye on tehnyt yhteistyötä myös kosketinsoittaja Seppo Kantosen ja saksofonisti Eero Koivistoisen kanssa yhtyeessä Senegalese Drums.
Yhtyeen esiintymiseen on kuulunut spontaani ja suora yhteys yleisöön ja soiton ja musiikin ilo. Yhtyeen keikoilla on esiintynyt myös monia vierailevia artisteja mm. Hasse Walli, Sakari Kukko, Ismaila Sane, Christer Hackman, Carl-Johan Häggman ja moni muu.
Galaxylle myönnettiin 2005 kulttuuriministeriön Suomi-palkinto. Alajärven kaupunki myönsi yhtyeeseen kuuluvalle Yamar Thiamille kaupungin kulttuuripalkinnon 2006. Ismaila Sane on saanut Kalevala korun kulttuurisäätiön tunnustuspalkinnon 2005 sekä Vuoden Lempon 2003, Lempäälän kunnan antaman tunnustuksen.
Yhtyeen jäsenet

Bintou Korhonen (Gambia), tanssi
Ousseynou M'Baye, rummut
Goran Mrdja (Jugoslavia), koskettimet
Rane Diallo, saksofoni
Pape Sarr, basso
Yamar Thiam, tama eli puhuva rumpu
Libasse Sall, kitara
Ismaila Sane, djembe, bougarabou, laulu
Diskografia

90-luvulla äänitetty kolme kasettia Senegalin markkinoille.
Nobeel (Global Music Centre GMCD 9705, 1997)
L'Insécurité (Global Music Centre GMCD 0308, 2003)
Aiheesta muualla

Galaxy (yhtye) Myspacessa (englanniksi)
Kuukauden pelimanni Yamar Thiam  1998. Suomen Kansanmusiikkiliitto. Arkistoitu 30.1.2011. Viitattu 3.4.2008.
Genk

| Genk |
| --- | --- |

 lippu:  vaakuna

 Genk
 Koordinaatit: 50°58′0″N, 5°30′0″E 
Valtio:  Belgia
Alue:  Flanderi
Provinssi:  Limburg
Hallinto:  
 – Pormestari:  Wim Dries
Pinta-ala:  
 – Kokonaispinta-ala:  87,85 km²
Väkiluku (2018):  66 037
 – Väestötiheys:  752 as./km²
 
 www.genk.be 
Infobox OKVirheellinen NIMI-arvo: 
Genk on 66 037 asukkaan kaupunki Koillis-Belgiassa Flanderin alueella Limburgin provinssissa. Kaupunki on Limburgin teollisuuskeskus Antwerpenin ja Liègen yhdistävän Albertin kanavan varrella.
Historia

Genk sai luultavasti alkunsa kelttien kylästä, jonka asukkaat 900-luvulla käännytettiin kristinuskoon. Kaupungista on löytynyt tuolta ajalta peräisin olevan puukirkon perustukset. Ensimmäinen kirjallinen maininta Genkistä löytyy vuodelta 1108.
Genk oli vuosisatojen ajan tyypillinen kempeniläinen kylä, jonka asukasluku ei ylittänyt kahtatuhatta. Se kehittyi 1900-luvun alussa maatalouspaikkakunnasta teollisuuskaupungiksi, kun alueelta löydettiin hiiltä. Kaupunki alkoi todella kasvaa 1920-luvulla. Vielä vuonna 1920 siellä oli ollut hieman yli 5 000 asukasta, mutta vuonna 1930 niitä oli jo melkein 25 000. Vuonna 1967 asukkaita oli yli 65 000. 1966 Zwartbergin hiilikaivos suljettiin ja 1980-luvun lopussa näin tehtiin myös Winterslagin ja Waterschein kaivoksille.
Winterslagin suljettua kaivosaluetta
Funcom

| Funcom Productions |
| --- | --- |

Yritysmuoto:  Public company
Perustettu:  1993
Toimitusjohtaja:  Trond Arne Aas
Kotipaikka:  Oslo, Norja
Toimiala:  videopeliteollisuus
Tuotteet:  videopelit
Omistaja:  Tencent
Kotisivu:  www.funcom.com
Infobox OKVirheellinen NIMI-arvo: 
Funcom Productions A/S on norjalainen videopelejä tuottava yhtiö, joka tunnetaan parhaiten MMORPG-peleistään sekä suuren suosion saaneesta seikkailupelistä The Longest Journey. Yhtiön pääkonttori sijaitsee Norjassa, minkä lisäksi konttoreita on Yhdysvalloissa, Kiinassa, Sveitsissä ja Kanadassa.
Funcom on ollut Tencentin omistuksessa heinäkuusta 2020 asti.